Die_burger | The Buckfever Underground
Pieter Redelinghuys Die Burger
Net soos met vorige Buckfever-albums is dit duidelik dat die ­rolspelers mekaar vertrou en ­verstaan…die lirieke is waaroor alles gaan, die spil waarom die deuntjies draal. Maar om die woorde tot hul reg te laat kom, benodig jy musikante wat met emosie speel, soos wat Gil Hockman (baskitaar) en Stephen Timm (perkussie) hier met oorgawe doen. Verkeerdevlei gaan jou nie laat dáns nie. Maar dit gaan jou laat dínk. Wat Suid-Afrikaanse musiek betref, is daar slegs enkeles wat hierdie edele emosie in luisteraars wakker maak. The Buck­fever Underground is een van hulle.